銅鑼灣站

**銅鑼灣站**（或者；）係香港灣仔區東角一個港鐵嘅鐵路站。值得留意嘅係，呢個站其實喺東角同鵝頸（南大堂），個站起咗之後，東角同鵝頸畀好多人誤叫「銅鑼灣」。

銅鑼灣站係一個地底車站，喺軒尼詩道同埋記利佐治街地底，設有上下兩個側式月台，都裝有月台幕門，喺1985年5月31號啟用。

## 車站結構
### 車站樓層

### 車站大堂
銅鑼灣站一共有三個唔相連嘅車站大堂──位於銅鑼灣廣場一期地底嘅西大堂、位於崇光百貨地底嘅東大堂同位於時代廣場地底嘅南大堂。呢三個部份喺非收費區並唔互通，所以乘客出閘都要非常小心，否則就要離開車站、行一大段路到原來正確嘅出口。

#### 車站商店及自助服務
銅鑼灣站內提供唔同類型嘅商店畀乘客買嘢或者食嘢，例如有7-Eleven便利店、餅店、咖啡店、書店、花店、恒生銀行同DHL等零售業同埋其他服務商店。此外，銅鑼灣站亦有唔少自助服務設施，包括恒生銀行及中銀香港嘅自動櫃員機、自動售賣機、自動照相機等。

喺互聯網服務上，大堂同月台都設有免費由電訊盈科提供嘅Wi-Fi熱點，乘客可以喺等車嗰陣透過手提電腦或個人數碼助理（PDA）上網。同時，喺西大堂嘅收費區設有「iCentre」免費上網服務設施，畀乘客瀏覽網上資訊。

另外，港鐵喺南大堂及東大堂嘅非收費區各設有2部「e分鐘著數」機，畀乘客買網上服務同埋享用港鐵友禮會嘅會員優惠。

### 車站月台
銅鑼灣站位於軒尼詩道和記利佐治街地底，設有上下兩個側式月台，都裝有月台幕門。1號月台（港島綫往柴灣方向）喺上層，而2號月台（港島綫往堅尼地城方向）喺下層。

### 車站出口

#### 南大堂
*A - 時代廣場
**時代廣場、灣仔帝盛酒店、麗悅酒店、快捷假日酒店、跑馬地馬場、禮頓中心、利舞臺廣場、伊利沙伯體育館、鄧肇堅醫院、Shama Causeway Bay、南洋酒店、金朝陽中心、利景酒店、timeplus
***設有失明人士引導徑往返地面

#### 西大堂
*B - 銅鑼灣廣場一期
**銅鑼灣廣場一期、永光商業大廈、永光中心、軒尼詩道、波斯富街、紅十字會捐血站、維寶商業大廈
*C - 伊利沙伯大廈
**信和廣場、銅鑼灣廣場二期、銅鑼閣、信諾環球保險中心、伊利沙伯大廈、京都廣場、駱克道、香港愛護動物協會、鵬利中心 
***設有失明人士引導徑往返地面

#### 東大堂
*D - 崇光百貨
**D1 - 香港怡東酒店、東角Laforet、駱克道、總統商場、總統戲院、世界貿易中心、怡和午炮
***設有升降機及失明人士引導徑往返地面
**D2 - 東角中心、軒尼詩道、波斯富街
**D3 - 崇光百貨（地庫）
*E - 維多利亞公園
**維多利亞公園、名店坊、恆隆中心、金百利、翡翠明珠廣場、柏寧酒店、皇室大廈、皇室堡
*F - 希慎廣場
**F1 - 渣甸坊、嘉蘭中心、京華中心、香港中央圖書館、香港大球場、Lanson Place Hotel、保良局、富豪香港酒店、珀麗酒店、聖保祿醫院、東華東院
***設有失明人士引導徑往返地面
**F2 - 希慎廣場、誠品書店

### 車站周邊
*時代廣場
*利舞臺廣場
*跑馬地馬場
*香港賽馬會博物館
*銅鑼灣廣場
*伊利沙伯大廈
*崇光百貨
*世貿中心
*恆隆中心
*皇室堡
*維多利亞公園
*香港中央圖書館
*興利中心
*利園
*告士打道
*軒尼詩道
*怡和街
*渣甸坊
*東角道
*記利佐治街
*百德新街

### 鄰接車站

## 接駁交通
*電車
*城巴：
**2A、2X、5B、5X、8、8P、8X、10、11、15B、19P、23、23B、25、25A、26、38、42、42C、65、72、72A、76、77、99、592、X8、A11、E11、E11A、E11B、N8P、N8X、N11、N72、NA11
*過海隧道巴士：
**103、107、108、112、116、117、170、600、601、601P、603、603A、619、619X、621、671、673、679、680、680X、681、681P、690、690S、914、914P、914X、930B、930X、936、936A、948、948A、948B、948P、948X、952、952P、960C、960P、960S、961P、961S、962、962P、962X、967X、968、968A、969、969P、969X、979、985、985A、985B、P968、969N、N122、N170、N182、N307、N373、N619、N680、N691、N930、N952、N962、N969
*專線小巴：
**10 - 美景臺 ↔ 銅鑼灣（謝斐道）（八達通轉乘優惠）
**11／31 - 田灣 ↔ 銅鑼灣（謝斐道）（八達通轉乘優惠）
**14M - 銅鑼灣（蘭芳道）↔ 渣甸山睦誠道（循環線）（八達通轉乘優惠）
**25 - 銅鑼灣（百德新街）↔ 寶馬山（八達通轉乘優惠）
**其他路線：4A、4C、5、21A、21M、25、30、36X、39M、40、56、69X

## 利用狀況
銅鑼灣站響香港灣仔區銅鑼灣軒尼詩道同記利佐治街地底，係港島區一個大型及重要嘅購物區。鄰近設有多個大型購物商場、緊貼潮流商店同跑馬地住宅區，因此每日有唔少乘客出入該站，係成個鐵路系統第二繁忙嘅車站，僅次於尖沙咀站，亦係港鐵港島綫17個車站中人流最多同最繁忙嘅車站。

喺每年嘅大除夕，由於有眾多人流用呢個站去時代廣場睇倒數，因此會出現車站人流擠逼嘅情況，而需要封閉本站A出口。

另外，該站至灣仔站之間設有一條側綫。每當港島綫灣仔站出現故障時，往堅尼地城方向嘅下行綫列車將會以該站作為臨時終點站。屆時，去灣仔站至堅尼地城站的乘客要轉其他交通工具前往。而過海嘅乘客則必須改用北角站轉車，經東區海底隧道過海前往九龍及新界。

集成中心設有適用於該站嘅港鐵特惠站，為使用成人八達通卡嘅乘客提供港幣2元車費回贈。

## 車站歷史
### 車站啟用及命名
銅鑼灣站喺設計嗰時中文名係訂為「鵝頸橋」，後來改以附近另一個地方名銅鑼灣命名。銅鑼灣站喺1985年5月31號同港島綫金鐘至柴灣段一齊啟用。

### 時代廣場（南大堂）

喺銅鑼灣站起嗰時，其實早已規劃喺車站南面開設另一個車站出口，方便乘客通往跑馬地馬場一帶，但基於興建難度問題，因此喺1985年通車時，車站只設有東大堂同西大堂。直至1994年時代廣場落成之後，A出口同南大堂先正式開放。

### 沙田至中環綫

根據《鐵路發展策略2000》嘅沙田至中環綫計劃，沙中綫若採用「維園方案」，將會起「維園站」接駁銅鑼灣站。該計劃喺政府決定採用「會展／金鐘方案」嗰時同時取消。九廣鐵路公司喺2004年沙中綫方案亦建議起「銅鑼灣北站」，並以長約240米嘅行人隧道連接銅鑼灣站。運輸及房屋局喺2007年發表嘅沙中綫合併方案決定唔起銅鑼灣北站，有關計劃亦因而取消。

### 車站月台

## 未來發展
### 地下商店街
政府同港鐵公司研究緊《銅鑼灣站地下行人通道計劃》，擬擴建並翻新現有嘅東大堂，發展地下商店街，貫穿軒尼詩道以及怡和街一帶地底。同時新大堂會起5個新出入口（E1至E5），藉以疏導銅鑼灣區地面同車站大堂嘅繁忙人流，工程預計喺2012年完工。工程完成之後，原有嘅E出口將會被取消同拆卸。

### 地下行人通道
據《星島日報》報導，政府將喺全長150米嘅勿地臣街地底（A出口），開闢一條行人通道，打通港鐵銅鑼灣站至跑馬地馬場嘅「地下經脈」，以減少跑馬地區市民人車爭路造成嘅傷亡個案。

## 上一站‧下一站

### 列車班次

## 出面網頁
* 港鐵公司－銅鑼灣站街道圖
* 港鐵公司－銅鑼灣站位置圖
* 港鐵公司－銅鑼灣站列車服務時間